กระตุ้นเที่ยวไทยเดือนสุดท้ายของปี 65 ทัวร์ 5 ภาค 365 วัน เมืองไทยเที่ยวได้ทุกวัน
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) เปิดเผยถึงการเตรียมความพร้อมในการเปิดตัวโครงการเที่ยวไทย 5 ภาค ภายใต้แคมเปญ 365 วัน มหัศจรรย์เมืองไทย เที่ยวได้ทุกวัน ครอบคลุมทั้ง 77 จังหวัด โดยเป็นการขับเคลื่อนกิจกรรมผ่านการกระตุ้นตลาดการขายการท่องเที่ยว ตลอดจนเตรียมต้อนรับเทศกาลปีใหม่ เดือนมกราคม 2566 ซึ่งเป็นการเน้นนโยบาย ททท. 5 ภูมิภาค เน้นขายครบทุกช่องทางการเดินทางท่องเที่ยว ไม่ว่าจะเป็นแพคเกจทัวร์ หรือตั๋วโดยสาร ทั้งทางบก ทางราง ทางอากาศ และทางน้ำ เจาะกลุ่มเซกเมนท์ วางแผนนำเสนอสินค้าใหม่ให้ตรงกับพฤติกรรมความต้องการของตลาดสำหรับงานเที่ยวไทย 5 ภาค จะจัดขึ้นระหว่างวันที่ 15-18 ธันวาคมนี้ ที่ศูนย์การประชุมแห่งชาติสิริกิติ์ ซึ่งจะเริ่มจาก “ททท.ภูมิภาคภาคกลาง” นำเสนอขายธีม “เทรนดี้ C2 ภาคกลาง” กระตุ้นการท่องเที่ยวรายวันตลอด 365 วัน โดยภายในงานจะมีการจัดกิจกรรมโปรโมชันด้านการท่องเที่ยว ไม่ว่าจะเป็นส่วนลดค่าเข้าพักแรม ค่าโดยสารการเดินทาง แพคเกจสถานที่ท่องเที่ยว รวมถึงร้านขายของที่ระลึกพื้นบ้าน  5 ภาค เพื่อสร้างรายได้ให้กับชุมชน ทั้งนี้ คาดการณ์ว่า การจัดงานดังกล่าวจะสร้างรายได้จากตลาดในประเทศกว่า 7 ล้านล้านบาท และปี 2566 สร้างรายได้ถึง 880,000 ล้านบาท